Inštitut za arheologijo
ZRC SAZU
Gosposka 13
1000 Ljubljana
tel: (01) 4706-100
fax: (01) 425 77 57
e-mail: izazrc-sazu.si

	
Inštitut za arheologijo ZRC SAZU (odslej Iza ZRC SAZU) je lastnik zbirke arheološkega katastra najdišč Slovenije (odslej ARKAS), v kateri so zbrani podatki o arheoloških lokacijah v Sloveniji na podlagi objav, topografskih zapisnikov, poročil in elaboratov v arhivu tega inštituta.

Podatki iz ARKASa in arhiva Iza ZRC SAZU so dostopni samo strokovnim službam za strokovno rabo pod določenimi pogoji in v skladu z dogovorom.

Podatkov iz ARKASa ni dovoljeno razmnoževati, spreminjati ali javno objaviti brez predhodnega dovoljenja Iza ZRC SAZU.

Dovoljenje izda Iza ZRC SAZU na podlagi vloge uporabnika, v kateri mora biti opisan namen uporabe podatkov, in podpisane izjave, s katero se uporabnik obveže, da bo podatke uporabljal le za namen, naveden v dovoljenju.

Uporabnik pridobi podatke na podlagi izpolnjene standardizirane vloge Iza ZRC SAZU in podpisane izjave. Za pridobitev podatkov mora izpolnjevati pogoje.

Pogoji uporabe podatkov iz ARKASa se nanašajo na podatke, zbrane v ARKASu ali v arhivu Iza ZRC SAZU (topografski zapisniki, poročila, elaborati ipd.), ki so zaščiteni z avtorskimi pravicami in še niso bili javno objavljeni.

•	Iza ZRC SAZU v nobenem primeru ne prenaša lastništva nad izdanimi podatki na uporabnika podatkov. Uporabniku podatkov prepusti samo pravico uporabe v okviru pogojev za uporabo teh podatkov. 
•	Za dovoljenje za uporabo podatkov iz ARKASa lahko zaprosijo le strokovne službe oz. pooblaščena oseba, ki bo podatke uporabila za strokovne oz. znanstveno-raziskovalne namene.
•	Dovoljenje za uporabo podatkov preneha, če uporabnik namenoma ali iz malomarnosti prekrši pogoje uporabe in krši avtorske pravice.
•	Dovoljenje za uporabo velja samo za vsakokrat naveden namen uporabe. Za vsako drugačno uporabo mora uporabnik podatkov pridobiti novo dovoljenje. 
•	Uporabnik podatkov ne sme posredovati tretjim osebam, če v dovoljenju za uporabo to ni izrecno dovoljeno. 
•	Izdelava kopij je dovoljena samo v okviru dovoljenja za uporabo. Uporabnik podatkov se obvezuje skrbeti, da nihče tretji, razen v okviru dovoljenja za uporabo, ne bo imel dostopa do podatkov. 
•	Uporabnik podatkov se obvezuje, da bo pri uporabi podatkov navedel vir informacije in na primeren način opozoril na avtorske pravice.
•	Pri tem za eventuelne napake v podatkih in za posledice takih pomanjkljivosti Iza ZRC SAZU ne prevzema odgovornosti. 
•	Uporabnik se hkrati zavezuje, da bo o morebitnih napačnih ali netočnih podatkih v ARKASu pisno obvestil Iza ZRC SAZU in da bo v zameno za uporabo podatkov prispeval eventuelne nove podatke.